Menkerė
Menkerė (rus. Менкере, Мэнкэрэ, jak. Мэҥкэрэ) – upė Rusijoje, Jakutijoje; Lenos dešinysis intakas. Prasideda Orulgano kalnagūbrio vakariniame šlaite (Verchojansko kalnagūbrio dalis) dvejomis ištakomis – Synča ir Niolanu. Aukštupyje teka kalnais, toliau vingiuoja į vakarus labai pelkėta Vidurio Jakutijos lyguma. Sudaro daugybę meandrų. Įteka į Leną 603 km nuo jos žiočių. Didžiausias intakas – Džiuedžesindė (kairysis). Upė būna užšalusi nuo spalio iki gegužės pabaigos.